Oleksandr Jeremenko

Oleksandr Jevhenovytš Jeremenko (, ; s. 23. helmikuuta 1988 H’erson) on Venäjää edustava ukrainalainen karateka ja jaoston johtaja Venäjällä. Hän on Kyokushinin maailmanmestari ja seitsenkertainen Euroopan-mestari, joista Jeremenko voitti kuusi peräkkäisinä vuosina. Hän on saavuttanut myös MM-hopeaa superraskaassasarjassa. Jeremenko on voittanu myös Ukrainan mestaruuden seitsemän kertaa.

Kilpaura
Jeremenko voitti ensimmäisen mestaruutensa aikuisten tasolla 17-vuotiaana, kun hän saavutti Tšekin kansainvälisen turnausvoiton 2005.Еременко Александр Евгеньевич kyokushinkarate.com.ua Viitattu 29.8.2016  Sittemmin vuosina 2006–2010 Jeremenko kilpaili pääosin kotimaassaan, jossa hän saavutti useita mestaruuksia. Jeremenko voitti muun muassa 2006 All Ukraine turnauksen, sekä avoimessa painoluokassa, että alle 90-kiloisissa. Samaisessa turnauksessa Jeremenko jatkoi menestystään vuoteen 2010 saakka voitettuaan joka kerta alle 90-kiloisten sarjan. Hän voitti myös Ukrainan raskaansarjan mestaruuden kuudesti peräkkäin vuosina 2007–2012.

Euroopan mestarina (2011–2015)
2010-luvulla Jeremenko kilpaili myös kansainvälisellä tasolla. Hän saavutti pronssia 2010 EM-kilpailuissa Romaniassa, alle 90-kiloisten sarjassa. Seuraavana vuonna Jeremenko voitti uransa ensimmäisen Euroopan mestaruuden Padovassa. Hän voitti loppuottelussa Daniel Bukowyn. Jeremenko oli myös marraskuussa ensimmäisen kerran World Openissa, jossa hän sijoittui seitsemänneksi. Jeremenko saavutti tämän jälkeen vielä neljä Euroopan mestaruutta. Toisen Euroopan raskaansarjan mestaruuden hän voitti 2012 Unkarissa voitettuaan loppuottelussa Ilja Karpenkon.

2013 EM-kisat järjestettiin Jeremenkon kotimaassa Ukrainassa, jossa hän saavutti uransa kolmannen Euroopan raskaansarjan mestaruuden voitettuaan tällä kertaa toisen venäläisottelijan Andrei Tširkovin. Samalla hänestä tuli eniten Euroopan- raskaansarjan mestaruuksia voittanut ottelija. Kesäkuussa Jeremenko otti osaa ensimmäisen kerran Japanin mestaruuskisoihin, jossa hän saavutti superraskaansarjan mestaruuden voitettuaan loppuottelussa Kirill Kotšnevin.Успешный дебют — Александр Еременко чемпион 30 чемпионата Японии. kyokushinkarate.news 2.6.2013 Viitattu 31.12.2019  Myöhemmin samassa kuussa Jeremenko oli mukana ensimmäistä kertaa All American Openissa, jossa hän sijoittui seitsemänneksi.

2014 Jeremenko voitti aluksi keväällä Ukrainan raskaansarjan mestaruuden, joka oli hänen uransa seitsemäs. Toukokuussa hän eteni jälleen Bulgarian EM-kisojen loppuotteluun, jossa Jeremenko kohtasi neljännen kerran peräkkäin venäläisottelijan. Tällä kertaa hän voitti Yhdysvaltain mestaruuden voittaneen Darmen Sadvokasovin. Kesäkuussa Jeremenko otti osaa All American Openiin, joka käytiin avoimessasarjassa. Hän kohtasi loppuottelussa turnauksen nelinkertaisen mestarin Zahari Damjanovin, jonka Jeremenko voitti tuomariäänin. Lokakuussa hän otteli Moldova Cupissa yksittäisen erikoisottelun kolminkertaista Euroopan mestaria Nicolae Stoiania vastaan. Jeremenko voitti  kamppailun tuomariäänin.Бой между Еременко Александром (Украина) и Николае Стоян (Румыния) (IKO) kyokushinkarate.news 4.10.2014 Viitattu 1.1.2020 

2015 Jeremenko jatkoi menestystään Euroopassa ja Yhdysvalloissa. Hän voitti toukokuussa Berliinin EM-kisoissa uransa viidennen raskaansarjan mestaruuden kohdattuaan voitokkaasti loppuottelussa Patryk Sypieńin. Seuraavaksi kesäkuussa Jeremenko uusi All American Openin mestaruuden voitettuaan aiemmin EM-kisojen loppuottelussa kohtaamansa Ilja Karpenkon. Marraskuussa Jeremenko otti vielä osaa Euroopan avoimensarjan kisoihin, jossa hän eteni loppuotteluun saakka. Jeremenko voitti mestaruuden maamiestään Eldar Ismailovin vastaan.

Venäjän edustajana (2016–2023)
Jeremenko siirtyi edustamaan Venäjää, kun joulukuussa 2016 Sergei Vsevolodovin johtama Ukrainan maajoukkueen jaosto siirtyi WKB-liittoon. Jeremenkon siirtyminen aiheutti Ukrainan mediassa paheksuntaa, kun taas hänen valmentajansa Vsevolodov kertoi siirtymisen Venäjälle olleen taloudellisesti ja uran kannalta parempi vaihtoehto.Шихан Сергей Всеволодов прокомментировал отъезд Александра Еременко в Россию kyokushinkarate.news 17.1.2016 Viitattu 31.12.2019  Jeremenko otteli ensi kerran Venäjän mestaruuskisoissa Moskovassa. Hän saavutti mestaruuden voitettuaan loppuottelussa Antonom Guljajevymin tyrmäyksellä.Russian Championships kyokushinresults.com Viitattu 20.4.2017  Jeremenko edusti uutta maata kansainvälisesti ensimmäistä kertaa huhtikuussa 2017 MM-kilpailuissa. Hän saavutti turnauksessa MM-hopeaa hävittyään superraskaansarjan loppuottelussa Shohei Kamadalle.Official results of the The 6th World Weight Category Karate Championships kyokushinkaikan.org 18.4.2017 Viitattu 19.4.2017 

Jeremenko uusi Venäjän superraskaansarjan mestaruutensa 2017 voitettuaan tällä kertaa loppuottelussa Igor Zagainovin. Kesäkuussa hän eteni urallaan toistamiseen Japanin mestaruuskisoissa loppuotteluun. Tällä kertaa hän hävisi superraskaansarjan mestaruuden Goderzi Kapanadzelle.

Joulukuussa 2018 Jeremenko saavutti Open Baltic Cupin mestaruuden, joka käytiin avoimessasarjassa. Hän voitti loppuottelussa hallitsevan Euroopan mestarin Andrei Luzinin.Russian Openweight Tournament kyokushinresults.com Viitattu 14.12.2018 

MM-hopeaa (2022)
Jeremenko saavutti ensimmäisen kerran Venäjän Cupin mestaruuden 2019, kun hän voitti loppuottelussa Konstantin Kovalenkon.Russian Cup - IKO kyokushinresults.com Viitattu 13.12.2019  Toukokuussa Jeremenko voitti uransa kuudennen Euroopan-mestaruuden tällä kertaa superraskaassasarjassa. Voiton myötä hän nousi Lucian Gogonelin kanssa tasoihin eniten painoluokallisia Euroopan-mestaruuksia voittaneena ottelijana. Marraskuussa Jeremenko oli mukana Kyokushinin suurimmassa MM-turnauksessa, joka käytiin Tokiossa. Jeremenko eteni kolmipäiväisessä turnauksessa aina loppuotteluun asti. Hän voitti viimeisenä päivänä Shin Takagin, neljännesvälierissä Antonio Tusseaun, puolivälierissä Igor Zagainovin ja välierissä Yuta Takahashin.Final Day Draw kyokushinresults.com Viitattu 1.1.2020 Loppuottelussa Jeremenko hävisi maailmanmestaruuden Mikio Uedalle. Ottelu kesti jatkoaikoineen yhteensä seitsemän minuuttia, kunnes ratkaisua haettiin tameshawarista. Jeremenko hävisi kyseisen murskauskilpailun 17–23.The 12th World Open & 2019 Women's World Open Karate Championship Official Results kyokushinkaikan.org 25.11.2019 Viitattu 17.7.2020 

Jeremenko saavutti kolmannen Venäjän mestaruutensa maaliskuussa 2021 voitettuaan superraskaansarjan loppuottelussa Igor Zagainovin.Результаты Чемпионата России 2021 по киокушинкай (киокусинкай) superkarate.ru 28.3.2021 Viitattu 9.4.2021  Joulukuussa hänen oli määrä osallistua Baltic Cupiin, mutta ilmoitti jättävänsä turnauksen väliin käsivamman vuoksi.https://www.instagram.com/p/CXl1yrHobRv/ Viitattu 19.12.2021 

Maailmanmestaruus ja kilpauran päätös (2023)
Maaliskuussa 2023 Jeremenko saavutti Venäjän cupin mestaruuden voitettuaan loppuottelussa Andrei Luzinin.Результаты Кубка России 2023 по киокушинкай (киокусинкай) superkarate.ru 5.3.2023 Viitattu 5.3.2023  Marraskuussa Jeremenko oli mukana Tokion maailmanmestaruuskilpailuissa. Kolmipäiväisessä turnauksessa hän kilpaili d-lohkossa, jossa Jeremenko voitti aluksi Beltranin, Hadi Muhammadin, Joshua Struthesin, Shintaro Okaben, Vladislav Glinskikhin ja lopulta lohkon loppuottelussa Aleksei Fedoseevin. Hän voitti tämän jälkeen välierissä c-lohkon voittajan Antonio Tusseaun ja eteni loppuotteluun. Jeremenko voitti moninkertaisen Japanin mestarin Kaito Nishimuran. Turnauksen jälkeen hän ilmoitti sosiaalisessa mediassa päättävänsä kilpauransa.

Muuta
Jeremenkolla on myös ruskea vyö judossa.

Lähteet

Luokka:Ukrainalaiset karatekat
Luokka:Venäläiset karatekat
Luokka:Kyokushinin harjoittajat
Luokka:Vuonna 1988 syntyneet
Luokka:Elävät henkilöt